EkBass/fiwiki-20250220-pages-articles huggingface dataset:
Fuerteventuransalvia

Fuerteventuransalvia (Salvia herbanica) on salvioiden suvun monivuotinen huulikukkaiskasvi. Sitä kasvaa ainoastaan Fuerteventuran saaren keskiosassa Kanariansaarilla ja se on luokiteltu äärimmäisen uhanalaiseksi. == Kuvaus == === Oksat ja lehdet === Fuerteventuransalvia on pieni tiheästi haarova pensas, jonka oksat ruskehtavan harmaat. Lehdet ovat suikeat, kooltaan noin 20 millimetriä pitkiä ja noin 3 millimetriä leveitä sekä vihreitä. Lehtilaita nyhälaitainen ja lievästi aaltoileva. === Kukat === Fuerteventuransalvia kukkii helmi-toukokuussa. Sen kukat ovat kaksikotisia ja hyönteispölytteisiä. Kukkia pölyttävät pistiäisten (Hymenoptera) ja perhosten (Lepidoptera) -lahkojen hyönteiset. Kukkien teriö on kellonmuotoinen, vaaleanvioletti, alahuulessa violetteja täpliä, kooltaan noin 14–16 millimetriä. Verhiö on yhtenäinen tummanvioletti. Verhiön ympärillä on valkoisia karvoja. == Levinneisyys == Fuerteventuransalvia kasvaa nimensä mukaisesti ainoastaan Fuerteventuran saaren keskiosassa Kanariansaarilla. Se kasvaa noin 250–450 metrin korkeudessa olevalla vyöhykkeellä etelärinteillä. Tunnettuja kasvupaikkoja on kymmenkunta. Ne sijaitsevat 10 neliökilometrin kokoisella alueella. Laji on luokiteltu äärimmäisen uhanalaiseksi. == Lähteet == == Aiheesta muualla == * Luokka:Salviat Luokka:Kanariansaarien kasvit Luokka:Uhanalaiset kasvit
Kon Tumin taistelu

Kon Tumin taistelu oli Vietnamin sodan aikana käyty taistelu Pohjois-Vietnamin Etelä-Vietnamissa tekemän pääsiäishyökkäyksen aikana 2. toukokuuta – 1. heinäkuuta 1972 Tây Nguyênin eli Vietnamin keskisellä ylänköalueella sijaitsevan Kon Tumin kaupungin hallinnasta. Etelä-Vietnamin joukkojen onnistui torjua hyökkäys kaupunkia vastaan Yhdysvaltojen ilmaiskujen tukemana. ==Tausta== Kon Tum on Kon Tumin maakunnan pääkaupunki Tây Nguyênin eli Vietnamin keskisellä ylänköalueella lähellä Laosin ja Kambodžan vastaista rajaa. Kon Tumista käyty taistelu vuonna 1972 liittyi Pohjois-Vietnamin Etelä- Vietnamissa toteuttamaan niin sanottuun pääsiäishyökkäykseen. Pohjois-Vietnam oli keskittänyt tulevaa hyökkäystä varten 2. divisioonan ja 320. divisioonan. Divisioonien tukena oli esimerkiksi T-54 -panssarivaunuja. Yhteensä pohjoisvietnamilaisia oli noin 20 000. Kon Tumia puolusti Etelä-Vietnamin asevoimien 22. ja 23. divisioona kenraalimajuri Lý Tòng Bán alaisuudessa. Kon Tumin divisioonia oli pidetty etelän divisioonien heikoimpiin lukeutuvina. Yhdysvaltoja alueella edusti sotilasneuvonantaja John Paul Vann. Kaupungin valtaus olisi uhannut jakaa Etelä-Vietnamin alueen kahtia. ==Taistelu== Etelä- Vietnamin asevoimien tukikohdat Kon Tumin kaupungin ympärillä tulivat kommunistien hyökkäysten kohteeksi maaliskuussa ja huhtikuussa 1972. Useita tukikohtia menetettiin ja kommunistit valtasivat esimerkiksi niille hylättyjä tykkejä. Varsinainen hyökkäys itse Kon Tumia vastaan alkoi 2. toukokuuta 1972. Hyökkäys alkoi kommunistien tykistö- ja rakettikeskityksellä. Hyökkäystä tukivat T-54 -panssarivaunut, jotka osoittautuivat ylivoimaiseksi vastustajaksi etelävietnamilaisille kevyille M41 Walker Bulldog -panssarivaunuille. Kuun loppuun mennessä vaikutti siltä, että Kon Tum romahtaisi pian. Yhdysvallat tuki taisteluja Boeing B-52 Stratofortress -pommikoneista tehdyillä ilmaiskulla. Ilmaiskujen tukemana etelävietnamilaiset saivat jälleenkoottua omat joukkonsa ja ajettua kommunistit kaupungin tuntumasta. Itse kaupunki julistettiin vapaaksi vihollisesta 9. kesäkuuta. Taistelut alueen ympäristössä päättyivät 1. heinäkuuta. ==Seuraukset== Etelä- Vietnamin asevoimien tappiot Kon Tumin taistelun aikana olivat suhteellisen raskaat. Useita satoja oli saanut surmansa. Yksistään 20. toukokuuta sai surmansa 100 etelän sotilasta. Myös pohjoisen tappiot olivat raskaat. He lienevät menettäneet joitakin tuhansia sotilaita kaatuneina. Sotilasasiamies John Paul Vann kuoli helikopteriturmassa 9. heinäkuuta eli muutamia päiviä taistelujen jälkeen. ==Lähteet== Luokka:Vietnamin sodan taistelut Luokka:1972 Luokka:Yhdysvaltain taistelut
Kun kohdattiin

Kun kohdattiin on Katri Helenan albumi, joka julkaistiin vuonna 1973. Albumi on myynyt kultalevyyn oikeuttavan määrän. Käännöskappaleista koostuvan albumin sovitukset on tehnyt Olli Heikkilä. == Kappaleet == === A-puoli === # # # # # # === B-puoli === # # # # # # == Lähteet == Luokka:Vuoden 1973 albumit Luokka:Katri Helenan albumit
J. A. Lehtinen

Johan (Juho) Aarne Lehtinen (kirjailijanimi J. A. Lehtinen; 27. toukokuuta 1891 Hämeenlinna – 30. huhtikuuta 1975 Hämeenlinna) oli suomalainen talousneuvos, majuri evp, opettaja ja näytelmäkirjailija.Toiminnanjohtaja, talousneuvos, majuri evp J.A. Lehtinen 75 vuotta, Uusi Suomi, 1966, No 141, sivu 2, julkaistu 27.5.1966Tiedot Fennicasta. Käytyään Kajaanin seminaarin Lehtinen toimi kansakoulunopettajana Teuvalla vuosina 1915–1917, Tammelassa 1917–1918 sekä Urjalassa 1918–1928. Puolustuslaitoksen palveluksessa hän oli 1920–1944 ja suoritti 1936 Kadettikoulukurssin. Vapautuessaan armeijan palveluksesta Lehtinen oli Porin sotilaspiirin ye-upseerina. Karjatalousväen huolto- ja lomaliiton toiminnanjohtajaksi hän tuli vuonna 1945, jota tointa hän hoiti vielä 75 vuotiaanakin. Lehtinen osallistui komppanianpäällikkönä sekä talvi- että jatkosotaan Karjalan kannaksella. Lehtinen osallistui sisällissotaan ja liittyi Tammelan suojeluskuntaan keväällä 1918. Vuonna 1920 hän kävi suojeluskuntien päällystökoulun Hämeenlinnassa. Sota-ansioittensa nojalla Lehtinen ylennettiin kapteeniksi 1940. Ansioistaan hän on saanut muun muassa Vapaussodan muistomitalin, Valkoisen Ruusun ritarimerkin, IV:n luokan Vapauden ristin ja Suojeluskuntain Ansioristin. Vuonna 1921 Lehtinen tuli Etelä-Hämeen suojeluskuntapiirin II alueen aluepäälliköksi. Vuonna 1940 hän siirtyi Etelä-Satakunnan suojeluskuntapiirin valistusohjaajaksi. Lehtiselle olivat erityisen läheisiä suojeluskuntien poikatyö ja valistustoiminta. Lehtisen kirjoittamat näytelmät ovat suojeluskunta-aiheisia.Kapteeni J.A. Lehtinen 50-vuotias, Hämeen ilves: Etelä-Hämeen suojeluskuntain äänenkannattaja, 1941, No 4, sivu 96, julkaistu 1.4.1941 Lehtisen puoliso oli Lempi Fransilia Lehtinen (1893–1979). == Teoksia == * Läpi harmaan kiven : kaksinäytöksinen näytelmä. Werner Söderström o.y:n näytelmäsarja 113. WSOY 1929 * Herra Korpraalin housut : 1 näyt. näytelmä ; kirj. J. A. L. Iltamaohjelmistoa 7. Suojeluskuntain kustannus, Helsinki 1929 * Kauppias Keppulaisen syysmanööveri. Iltamaohjelmistoa 13. Suojeluskuntain kustannus, Helsinki 1930 == Toimitustöitä == * Topi Martin Valli : Topi Vallin kootut runot ; toim. J. A. Lehtinen. Kotieläinhoitajain liitto, Hämeenlinna 1959 == Lähteet == Luokka:Suomalaiset opettajat Luokka:Suomalaiset näytelmäkirjailijat Luokka:Vuonna 1891 syntyneet Luokka:Vuonna 1975 kuolleet
Elna Korven-Korpinen

Elna Matilda Mannonen (o.s. Seppälä, myöhemmin Korven-Korpinen; 1. heinäkuuta 1888 Helsinki – 24. joulukuuta 1964 Helsinki)Kuolinilmoitus, Mannonen Elna Matilda, o.s. Seppälä, Uusi Suomi, 1965, No 8, sivu 4, julkaistu 10.1.1965 oli suomalainen näytelmäkirjailija.Tiedot Fennicasta. Elna Matilda Seppälä tuli ylioppilaaksi vuonna 1907 Helsingin Uudesta yhteiskoulusta. Hänellä oli opintoja Keisarillisessa Aleksanterin-Yliopistossa.Seppälä Elna Matilda, Keisarillinen Suomen Aleksanterin-yliopisto, Luettelo syyslukukausi v. 1908, Helsinki 1908, Weilin & Göös Aktiebolag Seppälä avioitui opettajan, suojeluskuntien valistusupseerin ja kirjailijan Paavo Korven-Korpisen kanssa vuonna 1911.Nya Pressen, 1911, No 216, sivu 6, julkaistu 20.9.1911 Elna Korven-Korpinen toimi Räisälän kansanopiston johtajattarena vuosina 1913–1918 Paavo-Korven-Korpisen toimiessa samaan aikaan kansanopiston johtajana.Räisälän kansanopiston johtajattareksi on valittu ylioppilas, rva Elna Korven-Korpinen, Aamulehti, 1913, No 219, sivu 6, julkaistu 23.9.1913Räisälän kansanopiston toiminnasta, Maakansa, 1933, No 61, sivu 5, julkaistu 15.3.1933Räisälän Kansanopiston toimintaa vuosilta 1908–1928, Räisälän Sanomat, 1928, No 39, sivu 3, julkaistu 28.9.1928 1920-luvulla Korven-Korpiset asuivat Turussa.Uusi Suomi, 1923, No 83, sivu 6, julkaistu 13.4.1923 Elna Korven-Korpinen muutti kirkonkirjat Paavo Korven-Korpisen kanssa Räisälästä Helsinkiin vuonna 1939.Käkisalmen Sanomat, 1939, No 49, sivu 6, julkaistu 4.5.1939 Tässä yhteydessä pari erosi ja Elna Korven-Korpinen avioitui 1940-luvulla Eino Mannosen kanssa. Elna Korven-Korpinen osallistui useisiin kirjoituskilpailuihin.Satakunnan Kansa, 1924, No 29, sivu 3, julkaistu 5.2.1924 Hän on toimittanut myös kansanrunouskokoelmia, sanontoja, taikoja ja arvoituksia vanhempiensa kotikunnan Kosken alueelta.Suomalaisen kirjallisuuden seuran kokouksesta, Helsingin Sanomat, 1912, No 101, sivu 5, julkaistu 4.5.1912Suomalaisen Kirjallisuuden Seura, Uusi Suometar, 1911, No 231, sivu 4, julkaistu 6.10.1911 Korven-Korpinen osallistui opettajana ja ohjaajana valistuskursseille.Perä-Pohja, 1927, No 246, sivu 3, julkaistu 26.10.1927 Mannosen vanhemmat olivat tullipäällysmies Adam Seppälä ja Mathilda (o.s. Kupilainen).Kuolinilmoitus, Matilda Seppälä o.s. Kupilainen, Uusi Suomi, 1932, No 323, sivu 3, julkaistu 27.11.1932 == Teoksia == * Hälyytyksen sattuessa : suojeluskunta-aiheinen 2-näytöksinen näytelmä. Tekijä, Turku 1924 * Suvisena sunnuntaina : 1 näyt. huvinäytelmä. Iltamaohjelmistoa 10. Suojeluskuntain kustannus, Helsinki 1930 * Vapauden viipyessä : 1-näytöksinen näytelmä. Viipurin suojeluskuntapiirin piiriesikunta, Viipuri 1933 * Uhri : kaksinäytöksinen näytelmä. Iltamaohjelmistoa 25. Hakkapeliitta, Helsinki 1937 * Suo säilytti salaisuutensa ; kirjoittanut Matti Uolevi. Tarinan kirjasarja n:o 1. Oulu 1938 == Lähteet == Luokka:Suomalaiset näytelmäkirjailijat Luokka:Vuonna 1888 syntyneet Luokka:Vuonna 1964 kuolleet
Naisten Superpesiksen kausi 2019

Naisten Superpesiksen kausi 2019 oli Suomen pesäpallon naisten pääsarjan Superpesiksen 30. kausi. Kausi alkoi 27. huhtikuuta ja päättyi 14. syyskuuta 2019. == Joukkueet == Joukkue Paikkakunta Kotistadion Perustettu Pääsarjaan Pelinjohtaja Fera Rauma Topteam-Areena 1958 2002 Toni Ojala Hyvinkään Tahko Hyvinkää Pihkala 1915 2018 Antti Yli-Saunamäki Kempeleen Kiri Kempele Koukkupaja Areena 1915 2012 Mika Takalahti Kirittäret Jyväskylä Hippos 1999 1999 Jussi Viljanen Lappajärven Veikot Lappajärvi Veikkolan pesäpallostadion 1911 2017 Jarkko Kujanpää Lapuan Virkiä Lapua Pisko-Areena 1907 1969 Tomi Niskanen Manse PP Tampere Kaupin urheilupuisto 2011 2013 Jarkko Pokela Mynämäen Vesa Mynämäki Hanakat Areena 1920 2019 Mikko Järvenpää Porin Pesäkarhut Pori Erku-Areena 1985 1996 Sami Österlund Pesä Ysit Lappeenranta Vanha kenttä 1976 2002 Ville Lantta Seinäjoen Maila-Jussit Seinäjoki Kotijoukkue Areena 1932 2015 Antti Kuusisto == Runkosarja == == Pudotuspelit == == Alemmat pudotuspelit == === Karsintakierros === Mynämäen Vesa – Lappajärven Veikot Yleisöä 11.8. MyVe LaVe 2–0 (2–0, 3–0) 303 14.8. LaVe MyVe 0–2 (0–1, 1–6) 197 17.8. MyVe LaVe 2–0 (1–0, 3–1) 423 Mynämäki voitti sarjan 3–0. === Sarjakarsinta === Lappajärven Veikot – Siilinjärven Pesis Yleisöä 31.8. LaVe SiiPe 0–2 (0–5, 1–5) 165 1.9. SiiPe LaVe 2–0 (8–3, 4–1) 356 7.9. LaVe SiiPe 0–2 (2–5, 0–3) 197 Siilinjärvi voitti sarjan 0–3. == Lopulliset sijoitukset == Sija Joukkue Kirittäret Porin Pesäkarhut Lapuan Virkiä 4\. Manse PP 5\. Seinäjoen Maila-Jussit 6\. Hyvinkään Tahko 7\. Fera 8\. Kempeleen Kiri 9\. Pesä Ysit 10\. Mynämäen Vesa 11\. Lappajärven Veikot Lappajärven Veikot putoaa Ykköspesikseen seuraavaksi kaudeksi. Superpesikseen nousee Ykköspesiken voittanut Joensuun Maila ja sarjakarsinnat voittanut Siilinjärven Pesis. == Televisiointi == Kauden lähetysoikeudet omisti edellisten kausien tapaan Nelonen Media ja kaikki ottelut olivat ovat nähtävissä maksullisesta Ruutu -palvelusta. Muutamia otteluita näytettiin myös ilmaisena Jim -kanavalla. == Lähteet == == Aiheesta muualla == * Superpesis.fi − Naisten Superpesiksen sarjajärjestelmä 2019 Luokka:Pesäpallon SM-sarjakaudet Luokka:Vuoden 2019 pesäpallo
Albanus Jurva

Juho Albanus Jurva (9. kesäkuuta 1865 Turtola – 4. heinäkuuta 1926 Amerikka) oli suomalainen urkujenrakentaja. Jurva työskenteli Bror Axel Thulén johtamassa Kangasalan urkutehtaassa 1881–1886. Eteenpäin pyrkivänä ihmisenä hän hankkiutui valtion apurahan turvin ammattioppiin ulkomaille eli Etelä- Saksaan Ludwigsburgiin Eberhard Friedrich Walckerin (1794–1872) vuonna 1820 perustamaan urkurakentamoon kaudeksi 1887–1893. Walckerin urkutehdas valmisti Suomeen 1846–1965 kaikkiaan 45 urut. Jurva palasi Suomeen 1890-luvulla ja perusti urkurakentamon Lahteen. Ensimmäiset urkunsa hän valmisti Lahden kirkkoon 1895. Lahden-rakentamonsa Jurva myi Lahden Urkutehdas Oy:lle, joka oli aloittanut toimintansa 1902. Jurva perusti 1903 uuden urkurakentamon Hollolaan, mutta vuokrasi sen 1910 Walckerille, ja jäi rakentamon johtajaksi. Lahden Urkutehdas teki konkurssin 1909, ja Walcker lopetti yhteistyönsä Jurvan kanssa 1912, minkä jälkeen Jurva jatkoi joitakin vuosia itsenäisenä urkujen rakentajana. Kun liiketoimet vaikeutuivat, päätti Jurva 1920 muuttaa Amerikkaan. Lahden seudun urkuteollisuuden tuotteet eli Albanus Jurvan, Lahden Urkutehtaan ja Walckerin sivuliikkeen valmistamat urut muistuttivat toisiaan monilta osin, sillä niiden ilmalaatikot, palkeet, pillit ja soittopöydät olivat pääosin Walckerin tuotantoa. Rakentamojen johtajat olivat opiskelleet Walckerilla ja tekivät sen kanssa avointa yhteistyötä, ja tämän vuoksi on urkuja tutkimalla vaikea selvittää, mitkä urut on Jurvan omissa nimissään rakentamia, mitkä Lahden Urkutehtaan tai Walckerin rakentamia. ==Lähteet== Luokka:Suomalaiset soitinrakentajat Luokka:Vuonna 1865 syntyneet Luokka:Vuonna 1926 kuolleet
Ryan Suzuki

Ryan Suzuki (s. 28. toukokuuta 2001 London, Ontario, Kanada) on kanadalainen jääkiekkoilija, joka edustaa NHL-seura Carolina Hurricanesin organisaatiossa. Hurricanes varasi Suzukin ensimmäisellä kierroksella vuonna 2019. Ryanin veli Nick on myös jääkiekkoilija. == Lähteet == Luokka:Kanadalaiset jääkiekkoilijat Luokka:Carolina Hurricanesin pelaajat Luokka:Vuonna 2001 syntyneet Luokka:Elävät henkilöt
Spy Hunter

Spy Hunter on Bally Midwayn kehittämä ja julkaisema toimintapeli, joka julkaistiin kolikkopelinä vuonna 1983. Peli käännettiin myöhemmin Atari 2600:lle, Atarin 8-bittisille, Amstrad CPC:lle, ZX Spectrumille, Commodore 64:lle, Apple II:lle, ColecoVisionille, MS-DOS:lle, Nintendo Entertainment Systemille ja BBC Microlle. Pelille julkaistiin jatko-osat Spy Hunter II vuonna 1987 ja Super Spy Hunter vuonna 1991. == Pelaaminen == Pelissä kuljetaan ajoneuvoilla tiellä ja vesistöissä tarkoituksena tuhota mahdollisimman monta vihollisen ajoneuvoa. Samalla on vältettävä vahingoittamasta siviilien ajoneuvoja. Peli on kuvattu ylhäältä alaspäin ja näyttöä vieritetään pystysuunnassa ajoneuvon alla. Vihollisen ajoneuvot pyrkivät kiilaamaan pelaajan pois tieltä ja törmäämään. Vihollisen kulkuneuvoilla on myös erikoisominaisuuksia. Pelaaja saa pisteitä ajamalla tiellä ja tuhoamalla vastustajia. Pelissä on lyhyt aika, jolloin autoja on loppumattomasti, mutta tämän ajan jälkeen pelaaja menettää yhden elämän törmätessään. Lisäautoja saa kasvattamalla pistetulosta. Pelaajan autossa on aluksi vain eteen asennetut konekiväärit, mutta ajamalla huoltoauton kyytiin saa uuden aseen, joka riippuu huoltoautosta. == Muut versiot == Vuonna 2001 on Midway julkaisi pelin Spy Hunter, jonka on kehittänyt Paradigm Entertainment. == Lähteet == == Aiheesta muualla == * * * * Luokka:Vuoden 1983 videopelit Luokka:Acorn Electron ja BBC Micro -pelit Luokka:Amstrad CPC -pelit Luokka:Apple II -pelit Luokka:Atari 2600 -pelit Luokka:Atarin 8-bittisten kotitietokoneiden pelit Luokka:ColecoVision-pelit Luokka:Commodore 64 -pelit Luokka:DOS-pelit Luokka:Kolikkopelit Luokka:Nintendo Entertainment System -pelit Luokka:ZX Spectrum -pelit Luokka:Yhdysvalloissa kehitetyt videopelit Luokka:Sunsoftin pelit
Itoshima

Itoshima () on Japanin kaupunki Kyūshūn saarella Fukuokan prefektuurissa. Se sijaitsee prefektuurin länsiosassa Fukuokan länsi- ja Karatsun itäpuolella Genkainmeren rannalla. Etelässä kohoavat Sefurivuoret. Kaupungissa on 101 667 asukasta (vuonna 2019) ja sen pinta-ala on 215,70 neliökilometriä. Itoshimassa toimii Kyūshūn yliopiston kampus. Kaupunkia palvelee JR Kyūshūn Chikuhi-linja. Matka Fukuokan keskustasta Itoshiman Chikuzen-Maebarun rautatieasemalle kestää 30 minuuttia. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Jeanine Pirro

Jeanine Ferris Pirro (s. 2. kesäkuuta 1951 Elmira, New York, Yhdysvallat) on yhdysvaltalainen televisiojuontaja, kirjailija ja entinen syyttäjä. Hän juontaa Justice with Judge Jeanine -televisio-ohjelmaa Fox Newsilla. Pirro oli New Yorkin Westchesterin piirikunnan ensimmäinen naistuomari. Myöhemmin hänet valittiin piirikunnan piirisyyttäjäksi. Pirro on republikaanisen puolueen jäsen. == Lähteet == == Aiheesta muualla == Luokka:Yhdysvaltalaiset juontajat Luokka:Yhdysvaltalaiset tuomarit Luokka:Syyttäjät Luokka:Vuonna 1951 syntyneet Luokka:Elävät henkilöt
Bernard Sumner

Bernard Sumner (s. 4. tammikuuta 1956) on englantilainen muusikko, joka on tullut tunnetuksi Joy Divisionin kitaristina ja kosketinsoittajana, sekä New Orderin laulajana. == Diskografia == ;Joy Division * Unknown Pleasures (1979) * Closer (1980) ;New Order *Movement (1981) *Power, Corruption & Lies (1983) *Low-Life (1985) *Brotherhood (1986) *Technique (1989) *Republic (1993) *Get Ready (2001) *Waiting for the Sirens' Call (2005) *Lost Sirens (2013) *Music Complete (2015) Electronic *Electronic (1991) *Raise the Pressure (1996) *Twisted Tenderness (1999) Bad Lieutenant * Never Cry Another Tear (2009) == Yhtyeet == Joy divisionin ja New Orderin lisäksi Bernard on toiminut yhtyeissä Bad Lieutenant ja Electronic. Jälkimmäisen hän perusti The Smiths kitaristin Johnny Marrin kanssa. == Elämä == Sumner meni ensimmäisen kerran naimisiin 1978 Sue Barlowin kanssa. Heillä on poika James Christopher Sumner. Bernard elää toisen vaimonsa Sarah Daltonin kanssa. Heillä on kolme lasta Tess Iona Sumner, Dylan Christian Sumner ja Finley Emil Sumner. Luokka:Elävät henkilöt Luokka:Vuonna 1956 syntyneet Luokka:Brittiläiset laulaja-lauluntekijät Luokka:Englantilaiset kitaristit
Samsung Galaxy S9+

Samsung Galaxy S9+ on Samsungin helmikuussa 2018 Mobile World Congressissa Barcelonassa esittelemä älypuhelin. Puhelin tuli myyntiin 16. maaliskuuta 2018. Se on Samsung Galaxy S9:n parempi versio. Käyttöjärjestelmä on Android 8.0 Oreo, joka on päivitettävissä 9.0 Pie -versioon. Puhelimessa on 6,2 tuuman näyttö ja kahdeksanydinprosessori. Keskusmuistia on 6 gigatavua ja tallennustilaa 64 gigatavua. Takakamera on 12 megapikselin kaksoiskamera, ja etukamera on 8 megapikseliä. Akun kapasiteetti on 3 500 milliampeerituntia. Puhelimessa on sormenjälkitunnistin, iiristunnistin ja kasvojentunnistus. Puhelimen IP-luokitus on 68 ja se on pölyn- ja vedenkestävä. == Lähteet == == Aiheesta muualla == * Samsung Galaxy S9+ Samsungin sivuilla Luokka:Kosketusnäytölliset älypuhelimet Luokka:Android-pohjaiset laitteet Galaxy S9+ Luokka:Vuoden 2018 matkapuhelimet
Miyama

Miyama () on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Ariakenmeren rannikon alangolla Yabejoen suulla Ōmutan kaupungin pohjoispuolella. Kaupungin itäosissa maasto kohoaa vuoristoksi. Miyamassa on 38 139 asukasta (vuonna 2015) ja sen pinta-ala on 105,21 neliökilometriä. Miyaman kaupunki perustettiin vuonna 2007 kolmen maaseutukaupungin, Takatan, Setakan ja Yamakawan, kuntaliitoksen myötä. Kaupunkia palvelevat JR Kyūshūn Kagoshima-päälinja ja Nishitetsun Tenjin–Ōmuta-linja. Suurnopeusjunalinja Kyūshū Shinkansen kulkee kaupungin läpi, mutta sen lähimmät asemat sijaitsevat viereisissä Chikugon ja Ōmutan kaupungeissa. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Abdul Hamid (maahockeypelaaja, 1927)

Abdul Hamid (7. tammikuuta 1927 Bannu, Brittiläinen Intia – 11. heinäkuuta 2019 Rawalpindi) oli pakistanilainen maahockeypelaaja ja olympiavoittaja. Hamid kuului Pakistanin miesten maajoukkueen kokoonpanoon neljissä kesäolympialaisissa: Lontoossa 1948 ja Helsingissä 1952 maa sijoittui neljänneksi, Melbournessa 1956 se saavutti hopeaa ja lopulta Roomassa 1960 kultaa. Yhteensä Hamid teki olympiatasolla 15 maalia joista kahdeksan Roomassa. Hänen veljensä Abdul Rashid oli myös maahockeypelaaja ja olympiavoittaja.https://www.dawn.com/news/746328/looking-back, Hamid kuoli 92-vuotiaana rawalpindilaisessä sairaalassa 11. heinäkuuta 2019. Hän oli joutunut sairaalahoitoon kotonaan kaatumisesta aiheutuneen keuhkovamman vuoksi.https://www.thenews.com.pk/print/497284-hockey-icon-brig-hamidi-passes- away == Lähteet == Luokka:Pakistanilaiset maahockeypelaajat Luokka:Pakistanilaiset olympiavoittajat Luokka:Vuonna 1927 syntyneet Luokka:Vuonna 2019 kuolleet
Simon Francis

Simon Charles Francis (s. 16. helmikuuta 1985 Nottingham) on englantilainen jalkapalloilija, joka pelasi puolustajana pääasiassa oikealla laidalla. Hän oli viimeisinä pelivuosinaan Englannin valioliigassa pelaavan Bournemouthin kapteeni. Hän tuli seuraan lainasopimuksella Charlton Athleticistä marraskuussa 2011 ja oli Bournemouthin omistuksessa tammikuusta 2012. Aiemmin hän edusti muun muassa Bradford Cityä, Sheffield Unitedia ja Southend Unitedia. Francis pelasi ensimmäisen kerran Valioliigassa kaudella 2015–2016 Bournemouthin noustua sinne mestaruussarjasta. Kausittain hän on pelannut Valioliigassa 38, 34, 32 ja 17 ottelua mutta ei ole tehnyt yhtään maalia. Tapaninpäivänä 2018 tapahtuneen pahan loukkaantumisen vuoksi hän joutui jäämään syrjään peleistä loppukaudeksi 2018–2019. == Lähteet == Luokka:Englantilaiset jalkapalloilijat Luokka:Vuonna 1985 syntyneet Luokka:Elävät henkilöt
Kevin McAleenan

Kevin Kealoha McAleenan (s. 5. syyskuuta 1971 Honolulu, Havaiji, Yhdysvallat) on yhdysvaltalainen juristi ja virkamies. Hän toimi Yhdysvaltain virkaatekevänä kotimaan turvallisuuden ministerinä huhtikuusta marraskuuhun 2019. McAleenan on myös ollut Yhdysvaltojen tulli ja rajavalvontaviraston komissaari. Hänellä on äitinsä puolelta suomalaiset sukujuuret, isänsä puolelta hän on irlantilainen. == Lähteet == == Aiheesta muualla == Luokka:Yhdysvaltalaiset juristit Luokka:Yhdysvaltalaiset virkamiehet Luokka:Yhdysvaltain kotimaan turvallisuuden ministerit Luokka:Amerikanirlantilaiset Luokka:Amerikansuomalaiset henkilöt Luokka:Vuonna 1971 syntyneet Luokka:Elävät henkilöt
Said Tasuhanov

Said-Magomed Tasuhanov (2000 http://www.painimiehet.fi/tapahtuma/kll- mestaruuskilpailut-vp/ Tšetšenia – 10. elokuuta 2019 Viro) oli suomalainen vapaapainija, joka edusti Helsingin Paini-Miehiä. Hän voitti viisi nuorten Suomen mestaruutta. Tasuhanov syntyi Tšetšeniassa, josta hän muutti lapsena Suomeen. Tasukhanov voitti neljä vapaapainin Suomen mestaruutta alle 17-vuotiaiden ikäluokissa ja yhden alle 20-vuotiaiden ikäluokissa. Tammikuussa 2019 hän voitti junioreiden SM-kisoissa kultaa 61-kiloisten luokassa, ja saman vuoden keväällä hän paini aikuisten SM-hopeaa 65-kiloisten sarjassa. Tasuhanov sai surmansa auto-onnettomuudessa 18-vuotiaana. Onnettomuus tapahtui 6. elokuuta 2019 Virossa Tarton ja Tallinnan välisellä tiellä lähellä Tarttoa. Henkilöauto, jossa Tasuhanov matkusti, kolaroi linja-auton kanssa kääntyessään vasemmalle. Tasuhanov oli palaamassa Suomeen Tšetšeniasta, jossa hän harjoitteli koko kesän. Tasuhanov kuoli neljä päivää myöhemmin sairaalassa. == Lähteet == Luokka:Suomalaiset vapaapainijat Luokka:Liikenneonnettomuudessa kuolleet Luokka:Vuonna 2000 syntyneet Luokka:Vuonna 2019 kuolleet
Kirjeromaani

Kirjeromaani on romaani, joka rakentuu kirjeistä tai kirjeenvaihdosta. Kirjeromaanin muotoa on käytetty antamaan kerronnalle aitouden ja nykyhetkisyyden tuntua, ja kirjeitä on hyödynnetty esimerkiksi romanttisen, satiirisen, humoristisen ja traagisen tarinan tukena. Toisaalta laji voi asettaa rajoituksia kertojan mahdollisuuksille kommentoida kertomustaan ja kuvata henkilöhahmoja. Saksalaisessa kirjallisuudentutkimuksessa kirjeromaanit jaetaan kahteen päätyyppiin sen mukaan, ovatko kirjeet yhden vai useamman henkilön kirjoittamia. Varhainen kirjeromaanin edeltäjä oli Ovidiuksen Heroides ajanlaskun alun ajoilta. Ensimmäisenä varsinaisena kirjeromaanina pidetään espanjalaisen Diego de San Pedron teosta Cárcel de Amor (noin vuodelta 1485). Sitä maineikkaammaksi nousi ranskalaisen Gabriel de Guilleraguesin Les Lettres portugaises (1669), joka sisältää hylätyn tytön kirjeitä uskottomalle rakastajalleen. Tunnettuja kirjeromaaneja 1700-luvulta ovat esimerkiksi Goethen Nuoren Wertherin kärsimykset (1774), Montesquieun Persialaisia kirjeitä (1721), Jean-Jacques Rousseaun Julie ou la Nouvelle Héloïse (1761), Samuel Richardsonin Pamela vainottuna ja Pamela naimisissa (1740–1742) sekä John Clelandin Fanny Hill, ilotytön muistelmat (1748–1749). Kirjeromaanit olivat suosittuja etenkin 1600-luvun lopulta 1800-luvun alkupuolelle. 1700-luvun lopulla kirjeromaani alkoi menettää suosiotaan goottilaiselle romaanille ja historialliselle romaanille. 1800-luvun tunnettuja kirjeromaaneja olivat esimerkiksi Anne Brontën Wildfell Hallin asukas (1848), Bram Stokerin Dracula (1897) ja Dostojevskin Köyhää väkeä (1846). Fredrika Wilhelmina Carstensin ruotsinkielinen kirjeromaani Muratti (1840) on ensimmäinen Suomessa ilmestynyt romaani. 1900-luvun tunnettuja kirjeromaaneja ovat esimerkiksi André Giden Naisten koulu (1929) ja Saul Bellowin Herzog (1964). Myös esimerkiksi Stephen Kingin Carrie (1974) on lähellä kirjeromaania. Uusi muunnelma kirjeromaanista ovat sähköpostiviesteistä rakentuvat romaanit. ==Lähteet== Luokka:Romaani
Ester Blenda Nordström

Ester Blenda Elisabet Nordström (31. maaliskuuta 1891 Tukholma – 15. lokakuuta 1948 Tukholma) oli ruotsalainen toimittaja ja kirjailija, jota on pidetty maansa ensimmäisenä tutkivana journalistina. Hän kirjoitti myös tyttökirjoja, joiden on arvioitu innoittaneen Astrid Lindgreniä. Suomen sisällissodan aikana Nordström toimitti Ruotsista ruoka-apua Suomeen. Ystävänsä Elin Wägnerin kanssa hän taisteli naisten äänioikeuden puolesta. Nordström käytti myös nimimerkkiä Bansai. ==Teoksia== * En piga bland pigor. Stockholm: Wahlström & Widstrand. 1914. * Hungrande som vänta. Stockholm. 1918. * En rackarunge. Stockholm: Wahlström & Widstrand. 1919. * 15 år: Några blad ur en rackarunges liv. Stockholm: Wahlström & Widstrand. 1921. * Amerikanskt: Som emigrant till Amerika. Stockholm: Åhlén & Åkerlund. 1923. * Byn i vulkanens skugga. Stockholm: Bonniers. 1930. * Patron Ann-Mari: Rackarungen blir bonde. Stockholm: Wahlström & Widstrand. 1931. * Patron förlovar sig. Stockholm: Wahlström & Widstrand. 1933. ==Kirjallisuutta== * * * ==Lähteet== ==Aiheesta muualla== * Ester Blenda Nordström. Svenskt biografiskt lexikon. * Sveriges Radion P3 Historia -podcast Luokka:Vuonna 1891 syntyneet Luokka:Vuonna 1948 kuolleet Luokka:Ruotsalaiset toimittajat Luokka:Ruotsalaiset kirjailijat
Kikkeritsa

Kikkeritsa () on kylä Leningradin alueen Jaaman piirin Opoljan kunnassa Venäjällä. Se sijaitsee Kerstovasta haarautuvan maantien varrella 14 kilometriä Opoljasta pohjoiseen. Kylässä on 75 asukasta (vuonna 2017). Ratsinan pogostaan kuulunut Kikkeritsa mainitaan ensimmäisen kerran Vatjan viidenneksen verokirjassa vuonna 1500. Ruotsalaisten 1600-luvun alussa laatiman maakirjan mukaan kylä oli autiona. Peter von Köppenin mukaan vuonna 1848 Kikkeritsassa asui 212 savakkoa ja 38 vatjalaista. Savakot kuuluivat Novasolkan luterilaiseen ja vatjalaiset Kerstovan ortodoksiseen seurakuntaan. Vuoden 1899 semstvon laskennan mukaan kylässä oli 297 asukasta, joista 239 oli suomalaisia, 31 venäläisiä ja 27 ”sekoittuneita”. Luterilaisia oli 239 henkeä. Kikkeritsan ja sen naapurikylän Killin suomalaismurteessa oli vaikutteita vatjasta ja virosta. Vatjan kieli oli väistynyt suomen tieltä jo 1900-luvun alussa. 1900-luvun alussa Kikkeritsa kuului kyläkuntana Jaaman kihlakunnan Opoljan volostiin. Vuonna 1917 perustettiin Kikkeritsan kyläneuvosto, joka liitettiin Kerstovaan vuonna 1924. Vuonna 1928 kylässä oli 276 asukasta, mutta vuonna 1958 enää 110. ==Lähteet== Luokka:Jaaman piiri Luokka:Novasolkan kylät Luokka:Vatjalaiset
Henri Ansio

Henri Ansio (s. 27. toukokuuta 1985 Paimio) on suomalainen ultrajuoksija. Ansio on juossut voimassa olevan sadan kilometrin maantiejuoksun Suomen ennätyksen (6.46.16, 27.11.2016 Los Alcazares, Espanja). Hän voitti hopeaa vuoden 2017 maratonjuoksun Suomen mestaruuskilpailussa. == Lähteet == Luokka:Suomalaiset kestävyysjuoksijat Luokka:Vuonna 1985 syntyneet Luokka:Elävät henkilöt
Jaakko Kalkas

Jaakko Johannes Kalkas, vuoteen 1927 Carlstedt (20. heinäkuuta 1920 Helsinki – 11. tammikuuta 2017Geni: Jaakko Johannes Kalkas (Carlstedt) (Viitattu 11.8.2019)) oli juristi, joka toimi Naantalin kaupunginjohtajana. Kalkkaan vanhemmat olivat oikeusneuvosmies Ilmo Joosef Carlstedt ja Yolanda Karin Johanna Hjelt. Hänen ensimmäinen puolisonsa 1943–1965 oli Lempi Maria Pokkinen ja toinen vuodesta 1969 Eila Anna-Liisa Siivonen. Kalkas tuli ylioppilaaksi 1938 ja suoritti ylemmän oikeustutkinnon 1946, varatuomarin arvon hän sai 1949. Kalkas oli Turun hovioikeuden ylimääräinen virkamies 1946–1955, Turun ja Porin lääninhallituksen vt. lääninnotaari 1949–1955, ylimääräinen esittelijä 1955–1956 ja nuorempi lääninsihteeri 1956–1959. Naantalin kaupunginjohtaja hän oli 1959–1975, Siilinjärven ja Maaningan kuntien yleinen oikeusavustaja 1976–1977 ja Pieksämäen tuomiokunnan käräjätuomari vuodesta 1977. Hän toimi 1940-luvun lopulla myös Turun raastuvanoikeuden vt. rikosasiainnotaarina ja maistraatin vt. notaarina. Sotilasarvoltaan Kalkas oli reservin yliluutnantti (1956).Kuka kukin on (Aikalaiskirja) 1978, s. 338 (Viitattu 11.8.2019) Naantalin kaupunginvaltuusto erotti Kalkkaan kaupunginjohtajan tehtävästä 1975 luottamuspulan takia.Naantalin kaupunginjohtaja erotettiin. Helsingin Sanomat, 28.5.1975, s. 10. Kalkas esiintyi kaupunginjohtaja Horsmana elokuvassa Asfalttilampaat (1968).Elonet: Jaakko Kalkas (Viitattu 11.8.2019) Kalkkaan sisar oli hoitotieteen professori Hertta Kalkas. ==Lähteet== ==Aiheesta muualla== * Mikko Rönnholm: Taiteellinen tuomari. (Viitattu 11.8.2019) Luokka:Suomalaiset juristit Luokka:Suomalaiset tuomarit Luokka:Suomalaiset virkamiehet Luokka:Naantalin kaupunginjohtajat Luokka:Vuonna 1920 syntyneet Luokka:Vuonna 2017 kuolleet
Miyawaka

Miyawaka () on Japanin kaupunki Kyūshūn saarella Fukuokan prefektuurissa. Se sijaitsee sisämaassa prefektuurin pohjoisosassa Fukuokan ja Kita-Kyūshūn suurkaupunkien välissä. Kaupungin länsi- ja eteläosissa kohoavat vuoret, ja sen läpi itään virtaa Inunakijoki. Kaupungissa on 28 104 asukasta (vuonna 2015) ja sen pinta-ala on 139,99 neliökilometriä. Kun Japanin kunnallishallinto perustettiin vuonna 1889, nykyisen kaupungin alue jaettiin kahdeksaan kuntaan. Myöhemmin niiden määrä väheni lukuisten kuntaliitosten myötä, ja Mikawan kaupunki perustettiin lopulta vuonna 2006 Miyatan ja Wakamiyan maaseutukaupunkien yhdistyessä. Miyawakan läpi kulkee San’yō Shinkansen -suurnopeusjunalinja, mutta sillä ei ole kaupungissa asemaa. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Näkövammaisten jalkapallo

Näkövammaisten jalkapallo on jalkapallosta sovellettu vammaisurheilulaji. Lajia pelataan yleensä 5 vastaan 5 muodossa. Siinä saa kilpailla urheilijat, joilla on B1, B2 tai B3 tason näkövamma. Lajia pelataan siten, että jokaisella pelaajalla on kuitenkin silmäsuoja. Joukkueella on myös maalivahti, jolla ei ole näkövammaa. Näkövammaisten jalkapallo on osa paralympialaisia. Ensimmäisen kerran näkövammaisten jalkapallossa pelattiin Ateenassa 2004. Brasilia on voittanut jokaisen turnauksen. ==Lähteet== Luokka:Jalkapallon muunnelmat Jalkapallo
Isabella Clara Eugenia

Isabella Clara Eugenia (12. elokuuta 1566 Segovia, Espanja – 1. joulukuuta 1633 Bryssel, Espanjan Alankomaat) oli espanjalaissyntyinen prinsessa, joka toimi Espanjan Alankomaiden (nykyisen Belgian) kanssahallitsijana yhdessä puolisonsa, Itävallan arkkiherttua Albrekt VII:n kanssa vuosina 1598–1621 sekä sijaishallitsijana miehensä kuoltua vuosina 1621–1633.Isabella Clara Eugenia, archduchess of Austria Encyclopædia Britannica Online Academic Edition. Viitattu 11.8.2019.Isabella Clara Eugenia of Austria (1566–1633) Women in World History: A Biographical Encyclopedia (2002), Encyclopedia.com. Viitattu 11.8.2019. == Elämä == Isabellan vanhemmat olivat Espanjan kuningas Filip II ja kuningatar Elisabet Valois. Filip II yritti Isabellan avulla saada sukunsa eri maiden valtaistuimille. Filip ehdotti Isabellaa Englannin katoliseksi kruununtavoittelijaksi sen jälkeen, kun Maria Stuart oli teloitettu vuonna 1587. Kun Isabellan eno, Ranskan kuningas Henrik III murhattiin vuonna 1589 eikä tällä ollut miespuolista perillistä, Filip tarjosi Isabellaa Ranskan hallitsijaksi. Isabella nai huhtikuussa 1599 serkkunsa, Itävallan arkkiherttua Albrekt VII:n, joka oli keisari Maksimilian II:n ja keisarinna Marian poika. Filip II oli päättänyt luovuttaa Espanjan Alankomaat Albrektille myötäjäisinä sillä ehdolla, että Albrekt ja Isabella hallitsisivat niitä yhdessä ja että ne palautuisivat Espanjalle, jos he eivät saisi lapsia.Albert VII Encyclopædia Britannica Online. Viitattu 7.11.2024. Isabella ja Albrekt yrittivät huonolla menestyksellä yhdistää kapinalliset seitsemän pohjoista maakuntaa (Alankomaat) hallitsemiinsa Espanjan Alankomaihin turvautuen niin sodan jatkamiseen kuin diplomatian keinoihin. Käytännössä he hallitsivat vain Espanjan haltuun jääneitä kymmentä eteläistä maakuntaa. Albrekt VII kuoli lapsettomana vuonna 1621, jolloin Espanjan Alankomaat palautuivat Espanjan kruunulle. Isabella jatkoi alueen hallitsemista veljenpoikansa, Espanjan kuningas Filip IV:n sijaishallitsijana, kunnes kuoli itse 12 vuotta myöhemmin. == Perintö == Isabellan taidot jousiampujana ovat aiheena hänen elinaikansa taiteessa ja runoudessa. ==Lähteet== ==Aiheesta muualla== Luokka:Espanjan kuninkaalliset Luokka:Sijaishallitsijat Luokka:Belgian hallitsijat Luokka:Habsburgin hallitsijasuku Luokka:Vuonna 1566 syntyneet Luokka:Vuonna 1633 kuolleet
Paratriathlon

Paratriathlon on triathlonin muunnelma, joka soveltuu vammaisurheilijoille. Paralympialaisissa kilpailumatkat ovat 750 metriä uintia, 20 km pyöräily ja 5 km juoksu. Triathlon tuotiin osaksi paralympialaisia Rio de Janeirossa 2016. ==Vammaluokat== Urheilijat jaetaan eri luokkiin riippuen urheilijan vamma- asteesta. * PTWC1: yläraajavamma, käyttävät apuvälineitä pyöräilyyn tai juoksuun * PTWC2: alaraajavamma, käyttävät apuvälineitä pyöräilyyn tai juoksuun * PT 2-5: ylä- tai alaraajavamma siten, että eivät tarvitse pyöräilyyn tai juoksemiseen apuvälineitä * PTVI 1-3: näkövammat ==Lähteet== Luokka:Triathlon Triathlon
Kalkas

Kalkas *tarkoittaa koiraspuolista haahkaa (Somateria mollissima). Kalkas on myös sukunimi, joka on muun muassa seuraavilla suomalaisilla henkilöillä: *Hertta Kalkas (ent. Carlstedt, 1925–2011), sairaanhoitaja ja hoitotieteen professori *Jaakko Kalkas (ent. Carlstedt, 1920–2017), juristi ja kaupunginjohtaja, Hertta Kalkkaan veli.
Kyoto Animation

Kyoto Animation (), usein lyhennettynä KyoAni (京アニ), on japanilainen animaatiostudioyhtiö. Vuonna 1981 perustetun yhtiön studiot sijaitsevat Kioton prefektuurin Ujissa Kioton suurkaupunkialueella. Kyoto Animation on tuottanut useita kansainvälisesti tunnettuja animesarjoja, kuten Suzumiya Haruhi no yūutsu, Lucky Star ja K-On!. Studioyhtiön työoloja on pidetty poikkeuksellisina Japanin animaatioteollisuudessa; yhtiö on antanut animaattoreille pysyviä työsuhteita ja työllistänyt huomattavan paljon naisia muutoin miesvaltaisella alalla. Vuonna 2019 Kyoto Animationin päästudio tuhopoltettiin aiheuttaen 35 ihmisen kuoleman. == Lähteet == Luokka:Animeyhtiöt
Universal Animation Studios

Universal Animation Studios, tunnettu ennen nimellä Universal Cartoon Studios, on animaatiostudio, joka on osa Comcastin tytäryhtiö NBC Universalia. == Elokuvia == * Laulava porsas (11.8.1973) * Fievel matkalla Amerikkaan (11.12.1987) * Maa aikojen alussa (8.12.1989) * Fievel matkalla villiin länteen (6.12.1991) * Maa aikojen alussa II (23.12.1994) * Maa aikojen alussa 3 (12.12.1995) * Balto (22.12.1995) * Maa aikojen alussa 4: Matka sumujen maahan (10.12.1996) * Maa aikojen alussa 5: Salaperäinen saari (9.12.1997) * Hercules and Xena – The Animated Movie: The Battle for Mount Olympus (6.1.1998) * Fievel ja Manhattanin aarre (16.11.1998) * Maa aikojen alussa 6: Sauruskallion salaisuus (1.12.1998) * Alvin ja pikkuoravat kohtaavat Frankensteinin (28.9.1999) * Fievel ja Manhattanin hirviö (6.3.2000) * Alvin and the Chipmunks Meet the Wolfman (29.8.2000) * Maa aikojen alussa 7 – Kylmän tulen kivi (5.12.2000) * Maa aikojen alussa 8: Valkea maa (4.12.2001) * Balto – pako yli suuren veden (22.5.2002) * Maa aikojen alussa 9: Matka veden ääreen (10.12.2002) * Laulava porsas: Suuri seikkailu (9.7.2003) * Maa aikojen alussa 10: Suuri vaellus (2.12.2003) * Van Helsing: Tehtävä Lontoo (17.4.2004) * The Chronicles of Riddick: Dark Fury (4.8.2004) * Balto – muutoksen tuulet (1.12.2004) * Maa aikojen alussa 11: Pikkusaurusten matkassa (11.1.2005) * Brer-Jänön seikkailut (21.3.2006) * Utelias Vili (4.8.2006) * Maa aikojen alussa 12: Lentoliskojen päivä (6.12.2006) * Maa aikojen alussa 13: Viisaat ystävät (27.11.2007) * Desperon taru (13.3.2009) * Utelias Vili 2 – Seuraa tuota apinaa (10.7.2009) * The Little Engine That Could (1.5.2011) * Utelias Vili 3: Takaisin viidakkoon (23.7.2015) * Maa aikojen alussa 14: Rohkeiden matka (2.2.2016) * Mariah Carey’s All I Want for Christmas Is You (11.12.2017) * Nakke Nakuttaja (21.12.2017) Luokka:Yhdysvaltalaiset animaatiostudiot Luokka:NBCUniversal
Nōgata

Nōgata () on Japanin kaupunki Kyūshūn saarella Fukuokan prefektuurissa. Se sijaitsee sisämaassa prefektuurin pohjoisosassa aivan Kita-Kyūshūn suurkaupungin eteläpuolella. Kaupunki on kasvanut Chikuhōn tasangon keskelle Ongajoen varrelle. Itäpuolella kohoaa Fukuchivuori. Kaupungissa on 56 638 asukasta (heinäkuussa 2019) ja sen pinta-ala on 61,76 neliökilometriä. Kaupunkia palvelevat JR Kyūshūn Chikuhō-päälinja, Chikuhō-rautateiden rautatielinja ja Heisei-Chikuhō-rautateiden Ita-linja. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Ogōri

Ogōri () on Japanin kaupunki Kyūshūn saarella Fukuokan prefektuurissa. Se sijaitsee prefektuurin eteläosassa Sagan prefektuurin rajalla Kurumen kaupungin pohjoispuolella. Kaupungin läpi virtaa pohjois-eteläsuunnassa Hōmanjoki. Ogōrissa on 59 738 asukasta (elokuussa 2019) ja sen pinta-ala on 45,51 neliökilometriä. Ogōrin kunta syntyi Japanin kunnallishallinnon perustamisen yhteydessä vuonna 1889. Maaseutukaupunki siitä tehtiin vuonna 1953, ja kaupunkioikeudet se sai väkiluvun kasvettua vuonna 1972. Kaupunkia palvelevat Nishitetsun Tenjin–Ōmuta-linja, jolla on kaupungissa seitsemän asemaa, ja Amagi-rautateiden rautatielinja, jolla on Ogōrin alueella viisi asemaa. Matka prefektuurin pääkaupunkiin Fukuokaan kestää Ogōrista junalla noin 30 minuuttia. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Bern Herbolsheimer

Bern Herbolsheimer (1948 Great Falls, MontanaThe Master and Margarita: Bern Herbolsheimer – 13. tammikuuta 2016The Listeners' Club: Remembering composer Bern Herbolsheimer Seattle) oli yhdysvaltalainen säveltäjä, pianisti ja musiikkipedagogi. Hänen tuotantonsa kattaa yli 500 teosta, joiden joukossa ovat edustettuina lukuisat taidemusiikin alalajit, kuten baletti, ooppera, sinfoninen musiikki ja kuoromusiikki.The Seattle Times: Composer, musician and Seattle teacher Bern Herbolsheimer deat at 67 Herbolsheimerin sinfonian kantaesitti Kenneth Jeanin johtama Floridan sinfoniaorkesteri vuonna 1989, ja hänen oopperoitaan ovat Mark Me Twain ja Aria da Capo. Herbolsheimer opetti Cornish College of the Artsissa sävellystä ja Washingtonin yliopistossa laulua. Hän oli teoksissaan kokeileva ja progressiivinen, mutta pyrki silti säilyttämään lyyrisen kauneuden ilmaisussaan. Herbolsheimerilta tilasivat teoksia muiden muassa Seattlen sinfoniaorkesteri, Opus 7, Frankfurtin baletti, Atlantan baletti ja Nevadan ooppera. Hänen musiikkiaan esitettiin eri puolilla maailmaa, kuten Yhdysvalloissa, Portugalissa, Espanjassa, Saksassa, Ranskassa, Italiassa, Australiassa, Etelä-Amerikassa, Kanadassa, Norjassa, Venäjällä, Unkarissa ja Japanissa. Herbolsheimer esiintyi monissa maissa myös pianistina ja säestäjänä. Herbolsheimer kuoli 67-vuotiaana Seattlessa syöpään. Hänen elämänkumppaninsa oli Aidar Galeev. == Lähteet == == Aiheesta muualla == * AllMusic: Bern Herbolsheimer Luokka:Yhdysvaltalaiset säveltäjät Luokka:Oopperasäveltäjät Luokka:Yhdysvaltalaiset pianistit Luokka:Musiikkipedagogit Luokka:Vuonna 1948 syntyneet Luokka:Vuonna 2016 kuolleet
Pirkko Hannula

Pirkko Marjatta Hannula (26. tammikuuta 1947 Helsinki – 9. helmikuuta 2005) teki merkittävän uran urheilun järjestötoiminnassa sekä matkailun edistämisessä. Pirkko Hannula oli 1960-luvulla SM-tason 800:n ja 1500 metrin juoksija Järvenpään Palon riveissä. Hän oli vuosien 1962 ja 1963 voittaneissa seuran 3 × 800 metrin viestijoukkueissa. Vuodesta 1970 hän edusti Mäntsälän Urheilijoita. Hän valmistui liikunnanohjaajaksi 1969. Lisäksi hän hankki englanninkielen ja kaupallisen markkinoinnin koulutusta. Hannula oli vuonna 1970 ensimmäinen naispuolinen urheilutoimittaja TV:n Aikalisä-ohjelmassa. Seuraavana vuonna hän aloitti Suomen Urheiluliiton sihteeristössä ja oli Urheiluliiton toimistossa vuoteen 1980. Sen jälkeen hän toimi Helsingin vuoden 1983 yleisurheilun MM-kisojen kisasihteerinä vuosina 1980–1983 ja tehtävästä saadun kokemuksen ansiosta hän oli mukana vuoden 1984 Los Angelesin olympialaisten järjestelytehtävissä ja sen jälkeen Stuttgartin vuoden 1986 yleisurheilun EM-kisojen apulaispääsihteerinä. Sen jälkeen Hannula jatkoi vielä Lahden vuoden 1989 MM-hiihtojen pääsihteerinä vuosina 1987–1989. Vuonna 1990 Pirkko Hannula aloitti uransa matkailualalla siirtyessään Joulumaa ry:n toimitusjohtajaksi, josta hän siirtyi seuraavana vuonna 1991 Matkailun edistämiskeskuksen kaukomarkkinoiden aluepäälliköksi, ensin Tokiossa ja vuodesta 1996 Singaporessa vuoteen 2000 asti. Aasiassa Hannula teki uraauurtavaa työtä Suomeen suuntautuvan matkailun markkinoinnissa ja kehittämisessä. Hänelle myönnettiin vuonna 1997 Suomen Valkoisen Ruusun ritarimerkki. Hannula palasi Helsinkiin Kaukomarkkinoiden aluepäälliköksi vuonna 2000. Tässä tehtävässä hän toimi vuoden 2004 loppuun asti. == Lähteet == *Pirkko Hannula – nekrologi 9.2.2005. === Viitteet === Luokka:Suomalaiset urheiluvaikuttajat Luokka:Suomalaiset urheilutoimittajat Luokka:Suomalaiset keskimatkojen juoksijat Luokka:Suomalaiset elinkeinoelämän vaikuttajat Luokka:Vuonna 1947 syntyneet Luokka:Vuonna 2005 kuolleet
Remoulins

Remoulins on kunta Ranskan eteläosassa Gardin departementissa Occitanien alueella. Se sijaitsee Gardonjoen varrella noin 22 kilometriä Nîmesin kaupungista koilliseen. Remoulins on keskiaikainen 1100-luvulla linnoitettu kaupunki, joka on rakennettu strategisesti tärkeälle Nîmesin ja Avignonin väliselle kulkureitille. 1500-luvulla käytyjen Ranskan uskonsotien jäljiltä kaupunki raunioitui. 1800-luvulla kaupunki alkoi taas kehittyä. Vuoden 2002 tulvat iskivät kaupunkiin ja sen kirsikkaviljelmät kärsivät suurta tuhoa. Tour de France 2019 Kaupungin läpi kulki roomalaisten rakentama Nîmesin akvedukti (Aqueduc de Nîmes), jonka jäänteitä on runsaasti jäljellä kunnan alueella, ja sen suurin jäljellä oleva rakennelma Pont du Gard sijaitsee aivan kunnan rajan läheisyydessä. Kaupungissa on myös nähtävillä vuonna 1830 rakennetun Gardonjoen ylittävän riippusillan jäänteet. Tiedosto:Rempart_à_Remoulins.JPG|Linnoitetun kaupungin varustuksia Tiedosto:Pont_de_la_Combe_Joseph.jpg|Nîmesin akvedukti, Pont de la Combe Joseph Tiedosto:Remoulins_-_Vestiges_du_pont_suspendu_de_1830.jpg|Riippusillan jäänteet ==Lähteet== ==Aiheesta muualla== Luokka:Gardin kunnat
Kevättijärvi

Kevättijärvi on järvi Suomussalmen kunnassa Kainuun maakunnassa Suomessa. Järven pinta on 222 metriä merenpinnan yläpuolella. Se on 15 metriä syvä. Pinta-ala on 2,16 neliökilometriä ja rantaviivaa on 11,54 kilometriä. Järvi on Oulujoen valuma-aluetta ja sen Vuokkijärven reittiä. Se sijaitsee noin 110 kilometriä koilliseen Kajaanista ja noin 560 kilometriä pohjoiseen Helsingistä. Järvessä sijaitsee Kevätinsaari. Järven vettä on kehuttu vedeltään Kainuun kirkkaimmaksi. == Lähteet == Järviwiki: Kevättijärvi (59.662.1.010). (Hämtad: 2016-08) == Aiheesta muualla == *Kalalla Kainuussa: Yli-Vuokki, 2018 Luokka:Vuokkijärven reitin valuma-alue Luokka:Suomussalmen järvet
Yhdystie 2221

Yhdystie 2221 eli Kurkelantie on Varsinais-Suomen Kaarinassa kulkeva yhdystie. Tie saa alkunsa Kurkelan alueelta valtatien 1 eritasoliittymästä. Tie on moottoritie tämän eritasoliittymän ja ensimmäisen tasoliittymän välillä. Ensimmäisen tasoliittymän jälkeen tie risteää seututien 110 kanssa eritasoliittymänä. Seututien 110 liittymään asti tie on kaksiajoratainen, sen jälkeen ajoratoja on vain yksi suuntaansa. Tie päättyy Kartanontien risteykseen Auvaisissa. Kurkelantie on päällystetty koko matkalta. 2221 Luokka:Kaarinan liikenne
Sheila Dikshit

Sheila Dikshit (31. maaliskuuta 1938 – 20. heinäkuuta 2019) oli intialainen poliitikko, joka toimi vuosina 1998–2013 Delhin pääministerinä ollen pitkäaikaisin siinä virassa palvellut henkilö. Parlamentaarisista asioista vastaavana valtioministerinä hän toimi 1986–1989 Rajiv Gandhin hallituksessa. Ennen Delhin pääministeriksi pääsyä vuonna 1998 Dikshit oli melko tuntematon henkilö paikallispolitiikassa ja hänen ehdokkuutensa kohtasi kongressipuolueen sisällä vastustusta. Vastustajien mukaan hänen suurin ansionsa oli olla naimisissa tunnetun poliitikon ja ministerin, Uma Shankar Dikshitin, pojan kanssa ja hyvissä väleissä puolueen johtoon. Hän toimi virassa lopulta kolme kautta kunnes hävisi vaaleissa Arvind Kejriwalille 25 864 äänellä vuonna 2013. Ensikosketuksen politiikkaan Dikshit sai toimimalla aviomiehensä isän avustajana. Dikshit halusi erota tehtävästään vuonna 2012 terveyssyistä, mutta tuolloin tapahtunut kohuttu joukkoraiskaustapaus pakotti hänet jäämään virkaan, jotta eroamista ei olisi nähty pakona vaikeasta tilanteesta. Dikshit muistetaan Delhin liikenneinfrastruktuurin ja julkisen liikenteen parantamisesta sekä pyrkimyksestä vähentää Delhin ilmansaasteita. Vuonna 2014 Dikshit toimi vähän aikaa Keralan kuvernöörinä, kunnes erosi tehtävästä. Dikshit syytti erostaan hallitusta, joka hänen mukaansa pakotti kongressipuolueen johtamaa vaaliliittoa edustavia kuvernöörejä eroamaan. Dikshit valittiin 80-vuotiaana puolueensa pääministeriehdokkaaksi Uttar Pradeshin osavaltioon, mutta päätös peruttiin kun Samajwadi Party päätti tehdä yhteistyötä kongressipuolueen kanssa. Vuonna 2019 hän kuoli sydänhalvaukseen delhiläisessä sairaalassa, jonka jälkeen Delhin paikallishallitus päätti julistaa kahden päivän mittaisen suruajan. ==Lähteet== ==Aiheesta muualla== * Profiili Delhin hallituksen sivuilla (arkistoitu) Luokka:Delhin pääministerit Luokka:Keralan kuvernöörit Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1938 syntyneet Luokka:Vuonna 2019 kuolleet